पाएं अपने शहर की ताज़ा ख़बरें और फ्री ई-पेपरडाउनलोड करें
काेराेना राेज नया रिकाॅर्ड बनाता जा रहा है। एक दिन बाद ही काेराेना ने सारे रिकाॅर्ड ताेड़ दिए, फिर चाहें वह सर्वाधिक केस का हाे, या फिर सबसे ज्यादा माैताें का हाे। एक दिन में शहर में सबसे ज्यादा केस का रिकाॅर्ड भी काेराेना की बढ़ती रफ्तार ने ताेड़ दिया। जिले में बुधवार को अब तक के सबसे ज्यादा 677 कोविड पॉजिटिव केस मिले। जबकि 19 मरीजों ने इस बीमारी से दम तोड़ दिया। सिविल सर्जन डॉ सतिंदर सिंह ने बताया कि 5228 सैंपल की रिपाेर्ट के बाद जिले में पॉजिटिव केसों की संख्या 35931 हो गई है। मिशन फतेह के तहत 747 मरीज ठीक हुए। जिले में कोविड से ठीक होने वाले मरीजों की गिनती 30931 हो गई है। जिले में इस समय एक्टिव केस की संख्या 4157 है। जिले में अब तक कुल मृतकाें की संख्या 843 हो गई है। पॉजिटिव केस में शहर से 442, नाभा से 24, राजपुरा से 61, समाना से 21, भादसों से 08, कौली से 44, ब्लॉक कालोमाजरा से 27, ब्लॉक शुतराणा से 27, ब्लाक हरपालपुर से 10, ब्लॉक दुधनसाधा से 13 कोविड मिले।
3262 लोगों को लगी कोविड वैक्सीन
सिविल सर्जन ने बताया कि जिले में कोविड टीकाकरण प्रक्रिया जारी है। आज जिले में कुल 3262 नागरिकों को कोविड वैक्सीन के इंजेक्शन लगाए गए। जिससे जिले में कोविड टीकाकरण की गिनती 225038 हो गई है। वीरवार को जिले की सभी सेहत संस्थाओं माता कौशल्या अस्पताल, राजिंदरा अस्पताल, त्रिपड़ी, मॉडल टाउन, समूह सब डिवीजन अस्पताल नाभा, समाना, राजपुरा, समूह प्राइमरी हेल्थ सेंटर, कम्युनिटी सेहत केंद्र व सेहत केंद्रों में कोविड के इंजेक्शन लगाए जाएंगे। पंजाबी यूनिवर्सिटी और हाईटेक टूल फैक्ट्री में आउटरीच कैंप लगाए जाएंगे। डॉ सुमित सिंह ने बताया है कि ज्यादा पॉजिटिव केस आने पर राजपुरा के रोटरी क्लब के पिछले एरिया में माइक्रो कंटेनमेंट जोन लगा दिया गया है।
फतेहगढ़ साहिब में 2 की मौत, 85 संक्रमित
फतेहगढ़ साहिब | जिले में बुधवार काे कोरोना से 2 और की मौत हो गई। मृतक दोनों महिलाएं थीं। साथ ही 85 केस पाॅजिटिव मिले। इससे पीड़ितों की संख्या 5537 हो गई। सिविल सर्जन डा मोहिन्द्र सिंह ने बताया कि मौजूदा समय में 651 केस एक्टिव हैं, 153 की मौत हो चुकी है। 771 की रिपोर्ट आनी है। अभी तक 4733 मरीज ठीक हो चुके हैं। सिविल सर्जन ने बताया कि आज 1501 के सैंपल लिए गए। कोरोना पीड़िताें में लेवल 2 पर 28, लेवल 3 पर 24 अाैर 599 होम आइसोलेशन में हैं। सिविल सर्जन ने बताया कि सेहत विभाग ने अब तक 142653 लोगों के सैंपल लिए हैं जिनमें से 136345 मरीजों की रिपोर्ट निगेटिव रही।
22 फीसदी पॉजिटिव केस देहाती इलाके से
सिविल सर्जन ने बताया कि मौजूदा समय में 22 फीसदी पॉजिटिव केस देहाती इलाके से संबंधित हैं। देखने में आ रहा है कि देहाती इलाके के मरीज स्थिति ज्यादा बिगड़ने पर अस्पताल में रिपोर्ट कर रहे हैं, जिससे डॉक्टरों को मरीज का इलाज करने के लिए काफी कम समय मिलता है। मरीज को बचाना मुश्किल हो जाता है। देहाती क्षेत्र के कोविड पॉजिटिव मरीजों की मौत दर शहरी क्षेत्र के मुकाबले ज्यादा है। देहाती क्षेत्र के लोगों की तरफ से कोविड जांच में देरी की जा रही है। उन्होंने गांवों के लोगों से अपील की है कि वह कोविड लक्षण होने पर तुरंत अपनी जांच करवाएं। जांच में देरी होने पर कई बार केस बिगड़ जाते हैं, जिससे मरीजों को पेरशानी होती है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva hin_Deva bho_Deva hin_Deva zho_Hant eng_Latn